CELEX: 62015FN0130
Language: lv
Date: 2015-10-01 00:00:00
Title: Lieta F-130/15: Prasība, kas celta 2015. gada 1. oktobrī – ZZ/ECB

18.1.2016   
            
            
               LV
            
            
               Eiropas Savienības Oficiālais Vēstnesis
            
            
               C 16/52
            
         Prasība, kas celta 2015. gada 1. oktobrī – ZZ/ECB
   (Lieta F-130/15)
   (2016/C 016/62)
   Tiesvedības valoda – franču
   
      Lietas dalībnieki
   
   
      Prasītājs: ZZ (pārstāves – L. Levi un A. Tymen, advokātes)
   
      Atbildētāja: Eiropas Centrālā banka (ECB)
   
      Strīda priekšmets un apraksts
   
   Prasība atcelt ECB valdes lēmumu ikgadējās algu pārskatīšanas procedūrā nepiešķirt prasītājam algas papildu paaugstinājumu par 2015. gadu un prasība atlīdzināt zaudējumus par materiālo un nemateriālo kaitējumu, kas viņam esot nodarīts
   
      Prasītāja prasījumi:
   
   
               —
            
            
               atcelt 2015. gada 24. februārī pieņemto un darbiniekiem 2015. gada 13. martā paziņoto valdes lēmumu nepiešķirt prasītājam algas papildu paaugstinājumu par 2015. gadu;
            
         
               —
            
            
               atcelt ar 2014. gada 10. jūliju datēto un 2014. gada 20. jūlijā saņemto lēmumu par īpašās pārsūdzības noraidīšanu;
            
         
               —
            
            
               vajadzības gadījumā atcelt atbildīgā nodaļas vadītāja lēmumu nedz apsvērt, nedz piedāvāt prasītāja kandidatūru algas papildu paaugstinājumam, kas netieši ticis paziņots gan ar valdes 2015. gada 24. februāra lēmumu, gan ar 2015. gada 10. jūlija lēmumu par īpašās pārsūdzības noraidīšanu;
            
         
               —
            
            
               vai nu piespriest atlīdzināt materiālo kaitējumu, kas prasītājam nodarīts ar to, ka viņš zaudējis iespēju 2015. gadā saņemt algas papildu paaugstinājumu, kas tiek aplēsts EUR 49 102 apmērā, vai arī atcelt 2015. gada 24. februāra lēmuma pieņemšanas procedūru un uzdot ECB rīkot jaunu procedūru algas papildu paaugstinājumu piešķiršanai par 2015. gadu;
            
         
               —
            
            
               piespriest atlīdzināt prasītājam nodarīto nemateriālo kaitējumu, kas ex aequo et bono aprēķināts EUR 10 000 apmērā;
            
         
               —
            
            
               piespriest Eiropas Centrālajai bankai atlīdzināt visus tiesāšanās izdevumus.